S-500/2010

Mál þetta, sem þingfest var 24. júní 2010 og dómtekið 3. nóvember 2010 varðandi ákærða H-kk-þf M-kk-þf er höfðað með ákæru lögreglustjórans á Selfossi dagsettri 17. maí 2010 á hendur H-kk-þgf M-kk-þgf M-kk-þgf, kt. 000000-0000, Kirkjuvegi 43, Reykjanesbæ og þremur öðrum mönnum

I.

„gegn ákærða H-kk-þgf M-kk-þgf fyrir hylmingu

með því að hafa, fimmtudaginn 27. nóvember 2008 tekið við fjórum hjólbörðum að óþekktu verðmæti og Puma loftdælu að áætluðu verðmæti kr. 20.000 úr hendi óþekkts aðila vitandi að um var að ræða þjófstolna muni.

Telst brot ákærða varða við 1. mgr. 254. gr. almennra hegningarlaga nr. 19, 1940.“

II.

„gegn ákærðu Y og X fyrir innbrot og þjófnað

með því að hafa, að kvöldi mánudagsins 8. desember 2008 eða aðfaranótt þriðjudagsins 9. desember 2008 brotist inn í gróðurhús í Gufuhlíð, Bláskógabyggð, og stolið þaðan 30 stk. af gróðurhúsalömpum af gerðinni Gavita 600w að óþekktu verðmæti.

Telst brot ákærðu varða við 1. mgr. 244. almennra hegningarlaga nr. 19, 1940.”

III.

“gegn ákærða H-kk-þgf M-kk-þgf fyrir hlutdeild í þjófnaði

með því að hafa, á sama tíma og greinir í ákærulið II greinir ekið meðákærðu Y og X að gróðurhús í Gufuhlíð, Bláskógabyggð, og beðið þar skammt frá á meðan þeir brutust inn og síðan aðstoðað þá við að koma þýfinu fyrir í bifreið sinni og ekið með þeim burtu af vettvangi.

Telst brot ákærða varða við 1. mgr. 1. mgr. 244. gr., sbr. 1. mgr. 22. gr. almennra hegningarlaga nr. 19, 1940.”

IV.

“gegn ákærðu H-kk-þgf M-kk-þgf og Z fyrir innbrot og þjófnað

með því að hafa, á tímabilinu 20. – 26. desember 2008 brotist inn í sumarhús nr. 23 við Þórsstíg í Ásgarðslandi, Grímsnes- og Grafningshreppi með því að spenna upp opnanlegt fag á glugga og stolið þaðan 22” Loewe sjónvarpi, Loewe DVD spilara, Fte maximal stafrænum sjónvarpsmóttakara, þremur geisladiskum, áfengi, DVD disk og óáteknum skrifanlegum diskum, allt að óþekktu verðmæti.

Telst brot ákærðu varða við 1. mgr. 244. gr. almennra hegningarlaga nr. 19, 1940.”

V.

“gegn ákærðu H-kk-þgf M-kk-þgf og Z fyrir innbrot og þjófnað

með því að hafa, föstudaginn 26. desember 2008 brotist inn í sumarhús nr. 31 við Þórsstíg í Ásgarðslandi, Grímsnes- og Grafningshreppi með því að spenna upp opnanlegt fag á glugga og stolið þaðan innanstokksmunum (sic.), verkfærum, skóm, áfengi, gosdrykkjum og matvælum, allt samtals að áætluðu verðmæti kr. 351.000.

Telst brot ákærðu varða við 1. mgr. 244. gr. almennra hegningarlaga nr. 19, 1940.”

VI.

“gegn ákærðu H-kk-þgf M-kk-þgf og Z fyrir innbrot og þjófnað

með því að hafa, á tímabilinu 23. – 27. desember 2008 brotist inn í sumarhús nr. 29 við Þórsstíg í Ásgarðslandi, Grímsnes- og Grafningshreppi með því að spenna upp opnanlegt fag á glugga og stolið þaðan kaffikönnu að óþekktu verðmæti.

Telst brot ákærðu varða við 1. mgr. 244. gr. almennra hegningarlaga nr. 19, 1940.”

VII.

“gegn ákærðu H-kk-þgf M-kk-þgf og Z fyrir innbrot og þjófnað

með því að hafa, á tímabilinu 20. – 27. desember 2008 brotist inn í sumarhús nr. 2 við Öndverðarnes í Grímsnes- og Grafningshreppi með því að spenna upp opnanlegt fag á glugga á vesturhlið hússins og stolið þaðan átta bjórdósum og tveggja lítra gosflösku.

Telst brot ákærðu varða við 1. mgr. 244. gr. almennra hegningarlaga nr. 19, 1940.”

VIII.

“gegn ákærða H-kk-þgf M-kk-þgf fyrir fíkniefnabrot

með því að hafa, á tímabilinu 21. nóvember 2008 til 5. desember 2008 selt fjórum ónafngreindum aðilum fíkniefni gegn peningagreiðslu.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.”

IX.

“gegn ákærða H-kk-þgf M-kk-þgf fyrir fíkniefnabrot

með því að hafa, að morgni miðvikudagsins 14. janúar 2009 haft í vörslum sínum að Hólsbraut 7 í Grímsnes- og Grafningshreppi, 2,69 gr. af kannabisefnum sem lögregla fann við húsleit umrætt sinn.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.”

Þess er í öllum tilvikum krafist að ákærðu verði dæmdir til refsingar og til greiðslu alls sakarkostnaðar, en jafnframt er í ákærunni krafa um upptöku á fíkniefnum sbr. ákærulið nr. IX, 2,69 gr. af kannabisefnum (efnaskrá nr. 15207) sbr. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Tveir ákærðu mættu við þingfestingu málsins og var málinu lokið varðandi þá tvo með dómi réttarins uppkveðnum 29. júní 2010. Var þáttur ákærða H-kk-ef M-kk-ef og hins fjórða klofinn frá málinu og var svo mál hins fjórða dæmt 4. nóvember 2010 og þáttur ákærða H-kk-ef M-kk-ef þá klofinn frá.

Ákærði H-kk-nf M-kk-nf kom fyrir dóminn 3. nóvember 2010 ásamt T-kk-þgf R. S-kk-þgf hdl. og óskaði eftir að fá hann skipaðan sem verjanda sinn, en við þingfestingu hafði S-kk-nf S-kk-nf hrl. mætt vegna ákærða H-kk-ef M-kk-ef og verið skipaður verjandi hans. Var orðið við ósk ákærða og fyrri verjandi leystur undan starfanum og T-kk-nf skipaður í hans stað. Ákærði játaði sök skv. öllum liðum ákærunnar. Var málið tekið til dóms varðandi ákærða H-kk-þf M-kk-þf skv. 1. mgr. 164. gr. laga um meðferð sakamála nr. 88/2008 eftir að sækjandi og verjandi höfðu tjáð sig um lagaatriði og viðurlög.

Í ákærulið nr. VIII. er ákærða H-kk-þgf M-kk-þgf gefið að sök fíkniefnabrot með því að hafa á tímabilinu 21. nóvember 2008 – 5. desember 2008 selt fjórum ónafngreindum mönnum fíkniefni, en hvorki er í ákærunni getið um efnistegund eða magn efnis, né heldur hvar brotið eða brotin eiga að hafa verið framin. Mat dómsins er að þessi tilgreining sakarefnis uppfylli ekki kröfur 152. gr. laga um meðferð sakamála nr. 88/2008 um skýrleika ákæruskjals. Er óhjákvæmilegt að vísa þessum ákærulið frá dómi og breytir í því efni engu að ákærði hafi játað háttsemina.

Það athugast að ákæra í málinu er ekki svo glögg sem vera skyldi, en í ákærulið nr. IV. er ákært m.a. fyrir þjófnað á áfengi og óáteknum skrifanlegum diskum án þess að magns áfengis eða fjölda diska sé getið. Samskonar ágalli er í ákærulið nr. V. þar sem ákært er fyrir þjófnað á innanstokksmunum, verkfærum, skóm, áfengi, gosdrykkjum og matvælum, án þess að því sé lýst nánar, nema með því að vísa til áætlaðs verðmætis. Þetta þykir þó ekki koma í veg fyrir að dómur verði lagður á málið eins og það er vaxið.

Um málavexti vísast að öðru leyti til ákæruskjals. Með skýlausri játningu ákærða, sem er í samræmi við gögn málsins og ekki er ástæða til að draga í efa að sé rétt, er sannað að ákærði framdi brot þau sem greinir í ákæru og eru réttilega færð til refsiákvæða, sbr. þó það sem áður segir um ákærulið nr. VIII. Með háttsemi sinni hefur ákærði unnið sér til refsingar.

Samkvæmt sakavottorði var ákærða fyrst gerð refsing 12. mars 2008 þegar hann var dæmdur í Héraðsdómi Reykjaness til að greiða 140.000 kr. sekt fyrir akstur undir áhrifum ávana- og fíkniefna. Þann 9. janúar 2009 var ákærða gert að greiða 200.000 kr. sekt með dómi sama dómstóls fyrir akstur undir áhrifum ávana- og fíkniefna. Þann 16. apríl 2009 gekkst ákærði undir lögreglustjórasátt þar sem honum var gert að greiða 110.000 kr. sekt fyrir akstur sviptur ökurétti og of hraðan akstur. Aftur gekkst ákærði undir lögreglustjórasátt þann 2. desember 2009 þar sem honum var gert að greiða 94.000 kr. sekt fyrir ávana- og fíkniefnabrot og akstur sviptur ökurétti. Þann 13. janúar 2010 var ákærði dæmdur í Héraðsdómi Suðurlands í 5 mánaða fangelsi, þar af voru 3 mánuðir skilorðsbundnir til þriggja ára, fyrir þjófnað og tilraun til þjófnaðar, ásamt akstri undir áhrifum ávana- og fíkniefna og akstri sviptur ökurétti. Þann 12. apríl 2010 gekkst ákærði undir lögreglustjórasátt þar sem honum var gert að greiða 206.000 kr. fyrir ávana- og fíkniefnabrot og þá var ákærði dæmdur þann 6. september 2010 til að greiða 158.000 kr. sekt fyrir ávana- og fíkniefnabrot.

Brot þau sem ákærði er nú sakfelldur fyrir eru öll framin áður en ákærði hlaut 5 mánaða fangelsisdóm þann 13. janúar 2010, og raunar áður en ákærði hlaut flestar þær refsingar sem honum hafa verið gerðar. Ber að ákveða refsinguna með hliðsjón af 1. mgr. 77. gr. og 78. gr. almennra hegningarlaga nr. 19/1940 og dæma ákærða hegningarauka. Með vísan til 60. gr. almennra hegningarlaga nr. 19/1940 ber að dæma upp skilorðsbundna hluta refsingarinnar skv. síðastgreindum dómi og ákveða refsingu í einu lagi. Þykir refsing ákærða vera hæfilega ákveðin fangelsi í 4 mánuði en rétt þykir að fresta fullnustu á 3 mánuðum og skal sá hluti refsingarinnar falla niður að liðnum tveimur árum frá birtingu dómsins haldi ákærði almennt skilorð 3. mgr. 57. gr. almennra hegningarlaga nr. 19/1940 og gerist ekki sekur um nýtt brot á skilorðstímanum.

Samkvæmt gögnum málsins sætti ákærði gæsluvarðhaldi frá 15. – 19. janúar 2009 undir rannsókn málsins og ber að ákveða að gæsluvarðhaldsvistin skuli dragast frá óskilorðsbundna hluta refsingarinnar, sbr. 76. gr. almennra hegningarlaga nr. 19/1940.

Samkvæmt ákvæðum sem vitnað er til í ákæru ber að gera upptæk til eyðingar 2,69 gr. af kannabisefnum.

Samkvæmt 218. gr. laga um meðferð sakamála nr. 88/2008 ber að dæma ákærða til greiðslu sakarkostnaðar, en skv. gögnum málsins féll til kostnaður vegna skipaðs verjanda ákærða meðan á rannsókn málsins stóð kr. 306.768. Þá ber að dæma ákærða til að greiða málsvarnarlaun beggja verjenda sinna, þeirra S-kk-ef S-kk-ef hrl. og T-kk-ef R. S-kk-ef hdl. og teljast þau vera hæfilega ákveðin kr. 15.000 vegna S-kk-ef og kr. 50.000 vegna T-kk-ef.

S-kk-nf G. G-kk-nf héraðsdómari kveður upp dóm þennan.

D ó m s o r ð :

Ákærulið nr. VIII. er vísað frá dómi.

Ákærði, H-kk-nf M-kk-nf M-kk-nf, sæti fangelsi í 4 mánuði.

Fullnustu 3 mánaða af refsingunni skal frestað og skal sá hluti hennar falla niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940.

Frá óskilorðsbundna hluta refsingarinnar skal draga gæsluvarðhaldsvist ákærða frá 15. til 19. janúar 2009.

Upptæk til eyðingar eru 2,69 gr. af kannabisefnum, efnaskrá nr. 15207.

Ákærði greiði kr. 371.768 í sakarkostnað, þar með talin málsvarnarlaun skipaðra verjenda sinna, kr. 15.000 vegna S-kk-ef S-kk-ef hrl. og kr. 50.000 vegna T-kk-ef R. S-kk-ef hdl.

S-kk-nf G. G-kk-nf.